Jakab Gábor
Kedves Benyik György,

nagyon megörültem az aranymisére szóló meghivásnak, s a hozzá kapcsolt rendkívül gazdag "aranymisés számvetésnek", ami egy tömör magyar egyháztörténetet is jelentett számomra. Ebből két lényeges és helytálló megállapítást ki is másoltam: 1. "Az egyház nem a püspöki palotákban épül". 2. "A huszonéves generáció fiataljainak inkább istenélménye van, mint pozitív egyházélménye, és ezzel a történelmi egyházak mintha nem tudnának mit kezdeni".. 
Előrehaladott koromnál fogva nem ígérhetem fizikai jelenlétemet, de lélekben mindenképpen ott leszek, és őszintén osztozom örömödben, hiszen régóta egyik mesteremnek tartalak, - az  IGÉZŐK meg régóta egyik forrása igehirdetéseimnek. Köszönet érte.
Áldjon meg az Ég! "Az égiek oltalmába rejtve csak várjuk békén mindazt, ami jön" (Bonhoeffer)
Gábor.

